Ehdotus: neuvoston päätös otsonikerrosta heikentävistä aineista tehdyn Montrealin pöytäkirjan muuttamisesta /* KOM/99/0392 lopull. - CNS 99/0157 */



Virallinen lehti nro C 021 E , 25/01/2000 s. 0009 - 0010



Ehdotus neuvoston päätökseksi otsonikerrosta heikentävistä aineista tehdyn Montrealin pöytäkirjan muuttamisesta (2000/C 021 E/03) (ETA:n kannalta merkityksellinen teksti) KOM(1999) 392 lopull. - 1999/0157(CNS) (Komission esittämä 27 päivänä heinäkuuta 1999) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 174 artiklan 4 kohdan yhdessä sen 300 artiklan 2 kohdan ensimmäisen virkkeen ja 300 artiklan 3 kohdan ensimmäisen alakohdan kanssa, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että 1) ottaen huomioon vastuunsa ympäristöstä yhteisö on liittynyt otsonikerroksen suojelua koskevaan Wienin yleissopimukseen ja otsonikerrosta heikentäviä aineita koskevaan Montrealin pöytäkirjaan päätöksellä 88/540/ETY(1) ja hyväksynyt mainitun pöytäkirjan ensimmäisen muutoksen päätöksellä 91/690/ETY(2) ja sen toisen muutoksen päätöksellä 94/68/EY, 2) tuoreimpien tieteellisten tietojen mukaan otsonikerroksen riittävä suojelu edellyttää, että otsonikerrosta heikentävien aineiden kauppaa valvotaan tiukemmin kuin Montrealin pöytäkirjassa, sellaisena kuin se on muutettuna vuonna 1992, määrätään; samojen tietojen perusteella valvottavien otsonikerrosta heikentävien aineiden ja erityisesti metyylibromidin kaupan seurannan ja valvonnan osalta olisi toteutettava lisätoimenpiteitä, 3) tätä tarkoitusta varten hyväksyttiin Montrealissa syyskuussa 1997 Montrealin pöytäkirjan kolmas muutos; komissio osallistui neuvotteluihin ja hyväksyi kyseisen muutoksen yhteisön puolesta, 4) yhteisö on toteuttanut toimenpiteitä muutoksen kattamalla alueella, ja sen olisi näin ollen tehtävä kansainvälisiä sitoumuksia tällä alueella, ja 5) yhteisön on tarpeen hyväksyä Montrealin pöytäkirjaan tehty kolmas muutos, koska kyseiset määräykset liittyvät valvottavien aineiden kauppaan yhteisön ja muiden sopimuspuolten välillä ja yhteisö vastaa niiden täytäntöönpanosta, ON PÄÄTTÄNYT SEURAAVAA: 1 artikla Hyväksytään yhteisön puolesta otsonikerrosta heikentäviä aineita koskevan Montrealin pöytäkirjan kolmas muutos. Muutoksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö(t), jo(i)lla on valtuudet tallettaa yhteisön puolesta kolmannen muutoksen hyväksymisasiakirja Yhdistyneiden kansakuntien pääsihteerin huostaan otsonikerroksen suojelua koskevan Wienin yleissopimuksen 13 artiklan ja Montrealin pöytäkirjan kolmannen muutoksen 3 artiklan määräysten mukaisesti. 3 artikla Tämä päätös julkaistaan Euroopan yhteisöjen virallisessa lehdessä. (1) EYVL L 297, 31.10.1988, s. 8. (2) EYVL L 377, 31.12.1991, s. 28. Osapuolten yhdeksännen kokouksen hyväksymät Montrealin pöytäkirjan muutokset 1 artikla Muutokset A. 4 artiklan 1 quater kappale: Lisätään pöytäkirjan 4 artiklan 1 ter kappaleen jälkeen seuraava kappale: "1quater Kukin osapuoli kieltää yhden vuoden kuluessa tämän kappaleen voimaantulosta liitteessä E lueteltujen valvottavien aineiden tuonnin valtioista, jotka eivät ole tämän pöytäkirjan osapuolia." B. 4 artiklan 2 quater kappale Lisätään pöytäkirjan 4 artiklan 2 ter kappaleen jälkeen seuraava kappale: "2quater Kukin osapuoli kieltää yhden vuoden kuluessa tämän kappaleen voimaantulosta liitteessä E lueteltujen valvottavien aineiden viennin valtioihin, jotka eivät ole tämän pöytäkirjan osapuolia." C. 4 artiklan 5, 6 ja 7 kappaleet Korvaatan pöytäkirjan 4 artiklan 5, 6 ja 7 kappaleessa ilmaisu: "sekä liitteessä C lueteltujen II ryhmän" ilmaisulla ", liitteessä C lueteltujen II ryhmän ja liitteessä E lueteltujen". D. 4 artiklan 8 kappale Korvataan pöytäkirjan 4 artiklan 8 kappaleessa ilmaisu "2G artiklan" ilmaisulla "2G ja 2H artiklan". E. 4A artikla Osapuolten kanssa käytävän kaupan valvonta Lisätään pöytäkirjaan seuraava 4A artikla: "1. Jos osapuoli ei valvottavasta aineesta luopumiselle vahvistetun määräpäivän jälkeen, vaikka se on toteuttanut kaikki mahdolliset toimenpiteet pöytäkirjan mukaisten velvoitteidensa täyttämiseksi, pysty lopettamaan kyseisen aineen kotimaan kulutuskysyntää vastaavaa tuotantoa, joka on tarkoitettu muihin kuin osapuolten olennaisina pitämiin käyttötarkoituksiin, se kieltää käytettyjen, kierrätettyjen ja kerättyjen määrien viennin muussa tarkoituksessa kuin vaarattomaksi tekemistä varten. 2. Tämän artiklan 1 kappaletta sovelletaan, sanotun kuitenkaan rajoittamatta yleissopimuksen 11 artiklan määräysten ja pöytäkirjan 8 artiklassa tarkoitetun määräysten noudattamatta jättämistä koskevan menettelyn soveltamista." F. 4B artikla Luvat Lisätään pöytäkirjaan seuraava 4B artikla: "6. Kunkin osapuoli luo ja panee täytäntöön 1 päivään tammikuuta 2000 mennessä tai kolmen kuukauden kuluessa tämä artiklan voimaantulosta riippuen siitä, kumpi ajankohta on myöhäisempi, liitteissä A, B, C ja E lueteltujen uusien, käytettyjen, kierrätettyjen ja kerättyjen valvottavien aineiden tuontiin ja vientiin sovellettavan lupajärjestelyn. 7. Sen estämättä, mitä tämän artiklan 1 kappaleessa määrätään, jokainen osapuoli, johon voidaan soveltaa 5 artiklan 1 kappaleen määräyksiä ja joka päättää, ettei se pysty luomaan ja panemaan täytäntöön liitteissä C ja E lueteltujen valvottavien aineiden tuontiin ja vientiin sovellettavaa lupajärjestelyä, voi siirtää näiden toimenpiteiden toteuttamista vastaavasti 1 päivään tammikuuta 2005 ja 1 päivään tammikuuta 2002. 8. Kunkin osapuoli toimittaa kolmen kuukauden kuluessa oman lupajärjestelynsä käyttöönottamisesta sihteeristölle kertomuksen kyseisen järjestelyn luomisesta ja toiminnasta. 9. Sihteeristö laatii ja jakaa säännöllisin väliajoin kaikille osapuolille luettelon osapuolista, jotka ovat toimittaneet sille kertomuksen lupajärjestelmistään, ja toimittaa nämä tiedot täytäntöönpanokomitealle arviointia ja osapuolille tarkoitettujen soveltuvien suositusten laatimista varten." 2 artikla Suhde vuoden 1992 muutoksiin Valtio tai alueellisen taloudellisen yhdentymisen järjestö ei voi tallettaa näitä muutoksia koskevaa ratifioimis-, hyväksymis- tai liittymisasiakirjaansa, jollei se ole aikaisemmin tallettanut tai jollei se talleta samanaikaisesti osapuolten neljännessä kokouksessa Kööpenhaminassa 25 päivänä marraskuuta 1992 hyväksyttyjä muutoksia koskevaa asiakirjaa. 3 artikla Voimaantulo 1. Nämä muutokset tulevat voimaan 1 päivänä tammikuuta 1999, jos otsonikerrosta heikentävistä aineista tehdyn pöytäkirjan osapuolina olevat valtiot tai alueellisen taloudellisen yhdentymisen järjestöt ovat tallettaneet ainakin kaksikymmentä tämän pöytäkirjan ratifioimis- tai hyväksymisasiakirjaa. Jos tämä ehto ei täyty mainittuun päivämäärään mennessä, muutokset tulevat voimaan yhdeksäntenäkymmenentenä päivänä siitä päivästä, jona ehto on täytetty. 2. Alueellisen taloudellisen yhdentymisen järjestön tallettamaa asiakirjaa ei katsota tämän artiklan 1 kappaleen tarkoituksessa erilliseksi asiakirjaksi, jos mainitun järjestön jäsenvaltiot ovat tallettaneet asiakirjansa. 3. Näiden muutosten tultua voimaan 1 kappaleessa tarkoitetulla tavalla muutokset tulevat voimaan muiden pöytäkirjan osapuolten osalta yhdeksäntenäkymmenentenä päivänä siitä päivästä, jona osapuoli on tallettanut oman ratifioimis- tai hyväksymisasiakirjansa.